หุ้น12ธ.ค.ปิดบวกแรง13.24จุด
ดัชนีปิดที่ 1,354.57 จุด เพิ่มขึ้น 13.24 จุด หรือ 0.99 % มูลค่าการซื้อขาย 42,973.82 ล้านบาท
12 ธ.ค. 2555

ดัชนีปิดที่ 1,354.57 จุด เพิ่มขึ้น 13.24 จุด หรือ 0.99 % มูลค่าการซื้อขาย 42,973.82 ล้านบาท 
ความเคลื่อนไหวดัชนีหุ้นไทยวันที่ 12 ธ.ค.แกว่งในแดนบวกตลอดทั้งวัน และสามารถปิดตลาดด้วยสถิตินิวไฮที่ 1,354.57 จุด เพิ่มขึ้น 13.24 จุด มูลค่าการซื้อขายหนาแน่น 42,973.82 ล้านบาท
นายเทิดศักดิ์ ทวีธีระธรรม ผู้อำนวยการฝ่ายวิจัย บล.เอเซียพลัส เปิดเผยว่า  ดัชนีตลาดหุ้นไทยเคลื่อนไหวในแดนบวกตลอดวัน จนสามารปรับขึ้นทำสถิตินิวไฮได้อีกครั้งที่ 1,354.57 จุด ซึ่งเป็นผลมาจากสภาพคล่องที่ไหลเข้าตลาด ทั้งจากนักลงทุนต่างชาติ และจากบัญชีซื้อขายของบริษัทหลักทรัพย์ โดยพบว่าในช่วง 2 สัปดาห์ที่ผ่านมา บัญชีซื้อขายของบล.สูงถึง 7,900ล้านบาท ซึ่งถือว่าสูงสุดเป็นประวัติการณ์
อย่างไรก็ตามการที่ดัชนีปรับขึ้นทำนิวไฮต่อเนื่อง ซึ่งมาจากทั้งปัจจัยพื้นฐาน แต่ก็ถือว่าตลาดหุ้นไทยถือแพงเกินไปมากแล้ว เพราะปกติตลาดหุ้นไทยจะซื้อขายไม่เกินราคาปิดต่อกำไรต่อหุ้น (พี/อี) 14 เท่า แต่ปัจจุบันอยู่ที่ 15.3 เท่า เป็นผลมาจากแรงซื้อของต่างชาติ และบัญชีบล.ที่ซื้อขายเป็นหลัก จึงต้องจับตาดูว่าแรงซื้อเหล่านี้จะออกเข้าและออกในช่วงใด แต่ก็เป็นการประเมินได้ยาก
ทั้งนี้ อยากให้นักลงทุนดูปัจจัยทางด้านเทคนิคเป็นหลัก  เพราะราคาหุ้นได้ปรับขึ้นเกินปัจจัยพื้นฐานไปแล้ว ซึ่งแนวต้านทางเทคนิคมองว่าอยู่ที่ 1,359 จุด และแนวรับอยู่ที่ 1,330 จุด 
แนะนำให้จัดพอร์ตการลงทุนอยู่ในสินทรัพย์ปลอดภัย 40% ลงทุนในหุ้นปันผล 40% ส่วนอีก 20% ให้ซื้อขายระยะสั้นตามกระแส เช่น กลุ่มสื่อสาร อสังหาริมทรัพย์ และธนาคาร 
หลักทรัพย์ที่มีมูลค่าการซื้อข ายสูงสุด 5 อันดับ ได้แก่  
BEAUTY   มูลค่าการซื้อขาย  2,983 ล้านบาท ปิด 16.10 บาท เพิ่มขึ้น 8.10 บาท (+101.25%) เข้าตลท.วันแรก      
CPF         มูลค่าการซื้อขาย 1,916 ล้านบาท ปิด 34.25 บาท เพิ่มขึ้น 1.00 บาท (+3.01%)
KBANK    มูลค่าการซื้อขาย 1,591 ล้านบาท ปิด 194.50 บาท ลดลง 1.50 บาท (-0.77%) 
BBL         มูลค่าการซื้อขาย  1,547 ล้านบาท ปิด 192.00 บาท เพิ่มขึ้น 2.00 บาท (+1.05%) 
PTTEP      มูลค่าการซื้อขาย 1,472 ล้านบาท ปิด 157.50 บาท เพิ่มขึ้น 4.00 บาท (+2.61%)